**David Wright Miliband** (født 1965) er en britisk politiker (Labour). Han var utenriksminister fra 2007 til 2010 under Gordon Brown, og har også hatt flere mindre ministerposter. Han satt i Underhuset fra 2001 til 2013 for valgkretsen South Shields, er sønn av professoren Ralph Miliband og bror av tidligere partileder Ed Miliband.

Liv og virke
------------

### Bakgrunn, utdannelse

Miliband var eldste sønn av den polskfødte Marion Kozak og Ralph Miliband, statsviter og marxistisk teoretiker med polsk-jødisk opphav. 

Miliband gikk på skole i Leeds og i London. Ved University of Oxford utdannet han seg innen det tverrvitenskapelige programmet *Philosophy, Politics and Economics* (PPE). Deretter studerte han, på stipend, statsvitenskap ved Massachusetts Institute of Technology i Cambridge, USA, og tok eksamen i 1990.[]

Politisk karriere
-----------------

David Miliband med USAs utenriksminister Condoleezza Rice, september 2007
Mellom 1989 og 1994 jobbet han på et praktisk orientert forskningsinstitutt, en slags tankesmie, med nære bånd til Labour. Det ble her forsket på spørsmål om sosial rettferdighet, demokratiske reformer og bærekraftig utvikling. Da Tony Blair i 1994 ble leder for Labour, ble Miliband en av hans nære rådgivere. Miliband var en viktig bidragsyter til Labours valgmanifest foran valget i 1997. 

Med USAs utenriksminister Hillary Clinton, februar 2009.
I 2001 ble Miliband valgt inn som representant i Underhuset for South Shields. Året etter ble Miliband utnevnt som skoleminister, en juniorposisjon i det britiske utdanningsdepartementet. Etter valget i 2005 ble han en del av kabinettet, idet han ble kommunalminister. Etter lokalvalgene i 2006 ble Miliband flyttet til miljøverndepartementet. Da han den 28. juni 2007 ble utenriksminister, var han den nest yngste som hadde fått denne posisjonen siden David Owen, som ble utenriksminister i en alder av 38 år. 

I juli 2008 publiserte dagsavisen *The Guardian* en artikkel, skrevet av Miliband, som av politiske kommentatorer ble betraktet som posisjonering foran et eventuelt kommende partiledervalg, idet Miliband i artikkelen behandlet spørsmålet om Labours framtid uten å nevne statsminister Brown.
Etter at artikkelen ble publisert var det flere som krevde Milibands avgang p.g.a. den illojalitet de mente han hadde utvist.
I Labours ledervalg høsten 2010 tapte han for broren Ed Miliband. Han sluttet som parlamentsmedlem våren 2013, da han ble tilbudt å bli president og CEO for the International Rescue Committee i New York City.

Bøker
-----

Miliband har forfattet to bøker; *Paying for Inequality: Economic Cost of Social Justice* samt *Reinventing the Left* (begge i 1994).

Referanser
----------

1. ↑   Encyclopædia Britannica Online, Encyclopædia Britannica Online-ID biography/David-Miliband, besøkt 9. oktober 2017[Hentet fra Wikidata]
2. ↑   Munzinger Personen, Munzinger IBA 00000026244, besøkt 9. oktober 2017[Hentet fra Wikidata]
3. ↑   UK Parliament ID lG5RlZ9z[Hentet fra Wikidata]
4. ↑   LIBRIS, libris.kb.se, utgitt 26. april 2010, besøkt 24. august 2018[Hentet fra Wikidata]
5. ↑  «Arkivert kopi». Arkivert fra originalen 10. juni 2008. Besøkt 4. august 2008.
6. ↑  "Against all odds we can still win, on a platform for change" *The Guardian* 29. juli 2008, sist besøkt 4. august 2008
7. ↑  "Får man utmana sin partiledare?" *Aftonbladet* 4. august 2008, sist besøkt 4. august 2008
8. ↑  "MPs urge Brown to sack Miliband" *BBC News* 31. juli 2008, sist besøkt 6. august 2008

Eksterne lenker
---------------

* (en) David Miliband – kategori av bilder, video eller lyd på Commons Rediger på Wikidata

* (en) David Miliband – galleri av bilder, video eller lyd på Commons Rediger på Wikidata
* David Miliband på Twitter Rediger på Wikidata

* David Miliband på Twitter Rediger på Wikidata

* David Miliband på Facebook Rediger på Wikidata
* (en) David Miliband hos Hansards parlamentsdebatter Rediger på Wikidata
* David Milibandw hjemmesider Arkivert 15. mai 2019 hos Wayback Machine.
* David Milibands offisielle blogg i Internet Archive
* Profil hos bbc.co.uk

  



|  |  |  |
| --- | --- | --- |
| Forgjenger:**Margaret Beckett** | **Storbritannias utenriksminister**(2007–2010) | Etterfølger:**William Hague** |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** BBC Things **·** Munzinger (iba)
 |